CELEX: 62012TN0470
Language: el
Date: 2012-10-22 00:00:00
Title: Υπόθεση T-470/12: Προσφυγή της 22ας Οκτωβρίου 2012 — Sothys Auriac κατά ΓΕΕΑ — Grand Hotel Primavera (BEAUTY GARDEN)

26.1.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 26/51
            
         Προσφυγή της 22ας Οκτωβρίου 2012 — Sothys Auriac κατά ΓΕΕΑ — Grand Hotel Primavera (BEAUTY GARDEN)
   (Υπόθεση T-470/12)
   2013/C 26/103
   Γλώσσα του δικογράφου της προσφυγής: η γαλλική
   
      Διάδικοι
   
   
      Προσφεύγουσα: Sothys Auriac (Auriac, Γαλλία) (εκπρόσωπος: A, Berthet, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Grand Hotel Primavera SA (Borgo Maggiore, Άγιος Μαρίνος)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να κρίνει παραδεκτή την υπό κρίση προσφυγή·
            
         
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 12ης Ιουλίου 2012 στην υπόθεση R 1419/2011-1·
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Λόγοι και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το λεκτικό σήμα «BEAUTY GARDEN» για προϊόντα των κλάσεων 3, 5, 29, 30 και 32 — Κοινοτικό σήμα αριθ. 3 456 134
   
      Δικαιούχος του κοινοτικού σήματος: Η προσφεύγουσα
   
      Αιτούσα την κήρυξη της ακυρότητας του κοινοτικού σήματος: Η εταιρία Grand Hotel Primavera SA
   
      Αιτιολογία της αιτήσεως κηρύξεως της ακυρότητας: Το εικονιστικό εθνικό σήμα που περιέχει το λεκτικό στοιχείο «BEAUTY GARDEN», για προϊόντα των κλάσεων 3 και 5
   
      Απόφαση του τμήματος ακυρώσεως: Η αίτηση έγινε εν μέρει δεκτή
   
      Απόφαση του τμήματος προσφυγών: Η προσφυγή απορρίφθηκε εν μέρει και η απόφαση του τμήματος ακυρώσεως ακυρώθηκε εν μέρει και μεταρρυθμίστηκε από το τμήμα προσφυγών
   
      Προβαλλόμενοι λόγοι:
   
               —
            
            
               Παράβαση του άρθρου 76, παράγραφος 1, και του άρθρου 75 του κανονισμού 207/2009·
            
         
               —
            
            
               Παραβίαση της γενικής αρχής της αιτιολογήσεως των αποφάσεων του ΓΕΕΑ και μη τήρηση της αρχής της εκατέρωθεν ακροάσεως.